අක්කර 43ක භූමි ප්‍රමාණයක් පුරා පැතිරී ඇති උද්‍යානය අත්තනගලු ඔයෙන් මායිම් වූ රමණීය බිම් කඩක පිහිටා තිබේ. 1876 දී හඳුන්වා දුන් රබර් ශාකවලින් කිහිපයක්ද ඇතුළුව එම කාලවකවානු‍වේ වාර්තාගත අස්වැන්නක් ලබාදුන් අංක 01 නම් දැරූ රබර් ශාකයේ මුලපද්ධතියද සංරක්ෂණය කර සංචාරකයන්ට දැකබලා ගැනීමට සලස්වා තිබේ.එමෙන්ම උද්‍යානයේ ආරම්භ අවධියේ සිටම පවත්වාගෙන යනු ලබන නොයිදුල් වනාන්තර කොටසක් ප්‍රධාන පිවිසුම දෙපස පවත්වාගෙන යනු ලබන්නේ අතීත මතක සටහන් ලෙසිනි.